[bookmark: _Hlk243044528]Na podlagi Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb, 37/24 – ZMat-B in 10/26), 7. člena Odloka o ustanovitvi javnega zavoda »Zavod Ivana Cankarja za kulturo, šport in turizem Vrhnika (Naš časopis, št. 340/07 – UPB, 343/07, 345/08, 354/08, 365/09, 390/12, 488/20 in 494/21), 7. in 8. člena Odloka o sofinanciranju letnega programa športa v Občini Vrhnika (Naš časopis, št. 463/18 in 540/25), v nadaljevanju: odlok, Letnega programa športa Občine Vrhnika za leto 2027 (Naš časopis, št. 551/26) ter sklepa župana o objavi javnega razpisa št. 671-2/2026 (3-01) objavlja Občina Vrhnika, Tržaška cesta 1, 1360 Vrhnika

JAVNI RAZPIS

ZA ZBIRANJE PREDLOGOV ZA SOFINANCIRANJE PROGRAMOV ŠPORTA V OBČINI VRHNIKA V LETU 2027


I. IZVAJALEC JAVNEGA RAZPISA:
Izvajalec razpisa je Občina Vrhnika, Tržaška cesta 1, 1360 Vrhnika, strokovna in administrativna dela za potrebe razpisa pa opravlja Zavod Ivana Cankarja Vrhnika, Tržaška cesta 9, 1360 Vrhnika.

II. PREDMET JAVNEGA RAZPISA IN VIŠINA RAZPISANIH SREDSTEV 
Predmet javnega razpisa je sofinanciranje športnih programov in ostalih dejavnosti v športu, ki so v javnem interesu v Občini Vrhnika. Višina razpisanih sredstev je 340.000,00 €.

A. Športni programi

1. Prostočasna športna vzgoja otrok in mladine, ki se prostovoljno ukvarjajo s športom zunaj obveznega izobraževalnega programa: 

1.1 Prostočasna športna vzgoja predšolskih otrok – 4.250,00 €:
· Programi celoletne vadbe (60 ur)
· Program "Ciciban planinec"

1.2 Prostočasna športna vzgoja šoloobveznih otrok – 48.110,00 €:
· Programi celoletne vadbe (najmanj 60 ur in največ 80 ur)
· »Ciciban planinec« in »Mladi planinec« 
· Pohodi in planinski izleti
· Šolska športna tekmovanja (nadgradnja interesne šolske športne dejavnosti)

1.3 Prostočasna športna vzgoja mladine – 4.590,00 €:
· Programi celoletne vadbe (najmanj 60 ur in največ 80 ur)
· Pohodi in planinski izleti 

  1.4 Športna vzgoja otrok v pripravljalnih programih – 61.370,00 €:
· Cicibani in cicibanke (do 180 ur)
· Pripravljalni dečki in deklice (do 240 ur)

3. Športna vzgoja otrok in mladine, usmerjenih v kakovostni in vrhunski šport – programi starostnih kategorij, v katere so vključeni registrirani športniki, ki tekmujejo v uradnih tekmovalnih sistemih nacionalnih panožnih športnih zvez:

3.1 Športna vzgoja otrok, usmerjenih v kakovostni in vrhunski šport – 47.600,00 €:
· Mlajši dečki in mlajše deklice (športnik mlajši od 12 let, vendar ne mlajši od 10 let, ki je registriran v olimpijski športni disciplini individualni športni panogi, pri kateri lahko na svetovnih prvenstvih v članski kategoriji nastopi mlajši od 18 let - do 240 ur vadbe)
· Starejši dečki in starejše deklice (do 330 ur vadbe)   

3.2 Športna vzgoja mladine, usmerjene v kakovostni in vrhunski šport – 65.280,00 €:
· Kadeti in kadetinje (do 440 ur vadbe)
· Mladinci in mladinke (do 440 ur vadbe)

4. Kakovostni šport – 30.770,00 €:
· Člani in članice (do 320 ur vadbe)

5. Vrhunski šport – 10.200,00 €:
· Športniki z nazivom športnik olimpijskega razreda, športnik mednarodnega razreda in športnik svetovnega razreda (do 800 ur vadbe)

6. Šport invalidov 
6.4 Športna rekreacija invalidov (celoletna vadba v obsegu najmanj 60 ur in največ 80 ur) – 1.190,00 €

7. Športna rekreacija – programi v različnih športnih panogah, v katere so vključene osebe, starejše od 19 let, ki niso vključene v uradne tekmovalne sisteme nacionalnih panožnih zvez – 14.620,00 €:
· Programi celoletne vadbe (najmanj 60 ur in največ 80 ur)
· Planinski izleti, pohodništvo 

8. Šport starejših – programi v različnih športnih panogah, v katere so vključene osebe, starejše od 65 let – 1.020,00 €:
· Programi celoletne vadbe (najmanj 60 ur in največ 80 ur)
· Planinski izleti, pohodništvo

B. Razvojne dejavnosti v športu 
1. Usposabljanje in izpopolnjevanje strokovnih delavcev v športu – 10.200,00 €:
· Usposabljanje za pridobitev 1. ali 2. stopnje usposobljenosti po veljavnem programu usposabljanja NPŠZ (največ 2 strokovna delavca, ki pri izvajalcu opravljata strokovno delo in izpolnjujeta pogoje za vključitev v program usposabljanja; prijavitelj lahko prijavi enega strokovnega delavca za pridobitev 1. stopnje in enega strokovnega delavca za pridobitev 2. stopnje); v letu 2027 se sofinancira maksimalno 6 usposabljanj za pridobitev 1. stopnje in 6 usposabljanj za pridobitev 2. stopnje usposobljenosti
· Izpopolnjevanje strokovnih delavcev – licenciranje, ki pri izvajalcu opravljajo vzgojno-izobraževalno delo

C. Organiziranost v športu 
1. Delovanje športnih organizacij – 30.600,00 €:
· Delovanje športnih društev, ki imajo izbran, vrednoten in sofinanciran najmanj en športni program ter delovanje športne zveze

D. Športne prireditve in promocija športa – 10.200,00 €:
· Športne prireditve namenjene tekmovalnemu športu
· Športno rekreativne prireditve
· Promocijske športne prireditve


III. SUBJEKTI, KI SE LAHKO PRIJAVIJO NA JAVNI RAZPIS:
V razpisu lahko sodelujejo naslednji izvajalci športnih programov:
· športna društva,
· zveze športnih društev, ki jih ustanovijo društva s sedežem v občini,
· zavodi, pravne osebe in druge organizacije, ki so na podlagi zakonskih predpisov registrirane za opravljanje dejavnosti na področju športa,
· zavodi s področja vzgoje in izobraževanja, ki izvajajo javnoveljavne programe,
· ustanove, ki so ustanovljene za splošno koristen namen na področju športa, v skladu z zakonom, ki ureja ustanove,
· lokalne skupnosti,
· samostojni podjetniki posamezniki, registrirani za opravljanje dejavnosti v športu v Republiki Sloveniji,
· zasebni športni delavci. 

IV. POGOJI, KI JIH MORAJO IZPOLNJEVATI IZVAJALCI ŠPORTNIH VSEBIN:
Na razpisu lahko sodelujejo izvajalci, ki izpolnjujejo naslednje pogoje:
· so najmanj dvanajst mesecev registrirani v skladu z veljavno zakonodajo s sedežem v občini Vrhnika in izvajajo programe, namenjene občanom Vrhnike;
· imajo zagotovljene materialne, prostorske, kadrovske in organizacijske pogoje za uresničitev načrtovanih športnih aktivnosti;
· izpolnjujejo ostale pogoje za sofinanciranje, določene v odloku.

V. MERILA ZA IZBIRO IN VREDNOTENJE RAZPISANIH PROGRAMOV:
Merila za izbiro in vrednotenje športnih programov so določena v Odloku o sofinanciranju letnega programa športa v Občini Vrhnika. 

VI. DOLOČITEV OBDOBJA, V KATEREM MORAJO BITI PORABLJENA SREDSTVA:
Sofinancirajo se programi, ki se bodo izvedli v letu 2027. Rok za porabo sredstev je  31. 12.  2027. Sredstva morajo biti porabljena za namen, za katerega so bila dodeljena in niso prenosljiva. 

VII. ROK IN NAČIN ZA PREDLOŽITEV VLOG:
Z zbiranjem vlog na Javni razpis pričnemo v ponedeljek, 2. 11. 2026. 
Predlagatelji morajo vloge oddati kot priporočeno pošiljko po pošti na naslov Zavod Ivana Cankarja Vrhnika, p. p. 54, 1360 Vrhnika, najkasneje z datumom 4. 12. 2026 ali osebno dostaviti na upravo Zavoda Ivana Cankarja Vrhnika, Tržaška cesta 9, Vrhnika, najkasneje do 12. ure tega dne. 

Vloga mora biti izdelana na obrazcih, ki so sestavni del razpisne dokumentacije ter vsebovati zahtevane priloge. 
Nepravočasno oddane vloge bodo zavržene. 
Vloga v zaprti kuverti mora biti označena z imenom in naslovom predlagatelja ter opremljena s pripisom »NE ODPIRAJ - VLOGA RAZPIS ŠPORT 2027«.

VIII. DATUM ODPIRANJA VLOG:
Odpiranje vlog bo komisija, imenovana s strani župana, predvidoma opravila 14. 1. 2027 oziroma takoj, ko bo to možno glede na postopke oblikovanja komisije. V primeru velikega števila vlog se bo odpiranje nadaljevalo prvi naslednji možni dan, ko bo komisija sklepčna. Odpiranje vlog ne bo javno. Odpirale se bodo samo pravočasno oddane ter pravilno označene ovojnice. 

IX. DODATNE INFORMACIJE:
Vse dodatne informacije v zvezi z razpisom so vam na voljo na Zavodu Ivana Cankarja Vrhnika, po telefonu 051 661 061 (Gašper Stržinar), oziroma po elektronski pošti sport@zavod-cankar.si in sicer do vključno srede, 2. decembra 2026.

X. RAZPISNA DOKUMENTACIJA:
Razpisna dokumentacija je objavljena na spletni strani https://visitvrhnika.si/razpisi/.

Natisnjeno razpisno dokumentacijo lahko zainteresirani dvignejo tudi na sedežu Zavoda Ivana Cankarja Vrhnika, Tržaška cesta 9, Vrhnika, in sicer v ponedeljek, sredo in petek od 9. do 12. ure ter v sredo od 13. do 17. ure od dneva objave javnega razpisa do dneva, ko se izteče rok za oddajo vlog.

XI. IZID JAVNEGA RAZPISA:
Predlagatelji programov bodo o izidu javnega razpisa obveščeni z odločbo, ki jo bo izdala občinska uprava v roku 90 dni od datuma odpiranja vlog na podlagi ocene komisije. O ugovoru na izdano odločbo bo odločal župan. 


Zavržene bodo vloge prijaviteljev:
· ki ne bodo predložene v roku in na način, ki je določen v točki VII. besedila javnega razpisa, 
· ki ne bodo vsebovale vseh prilog in sestavin, ki jih zahteva besedilo javnega razpisa in razpisne dokumentacije ter ne bodo dopolnjene v roku, navedenem v pozivu za dopolnitev vloge.
Zavrnjene bodo vloge prijaviteljev:
· ki ne bodo izpolnjevale pogojev iz javnega razpisa (točka IV.) ali drugih pogojev, navedenih v razpisni dokumentaciji in odloku,
· ki ne bodo predložene na predpisanih obrazcih za posamezne programe,
· ki jih bo komisija pri vsebinskem pregledu prijav na podlagi določil odloka ocenila kot neustrezne.

XII. ZAČETEK VELJAVNOSTI JAVNEGA RAZPISA:
Javni razpis prične veljati z dnem objave v Našem časopisu.

Številka: 671-2/2026 (3-01)
Datum:  15. 10. 2026
	Župan
	Daniel Cukjati









